HEPREALAISIA NÄKÖKULMIA
Yhtäläisyydet kuningas Daavidin ja Messiaan välillä
Käsittelemme kuningas Daavidia.
Näemme, että hän on Messiaan esikuva.
Eikö Jeesus ollutkin Daavidin jälkeläinen?
Jeesus oli hyljeksitty ja surujen mies.
Daavidkin joutui kokemaan hyljeksintää ja surua.
Menemme Markuksen lukuun 11.
Mark. 11:27-33.
Tässä on kyse auktoriteetistä.
"Ja he tulivat taas Jerusalemiin, ja kun hän käveli pyhäkössä, -
tulivat ylipapit ja kirjanoppineet ja vanhimmat hänen luoksensa -
ja sanoivat hänelle: 'Millä vallalla sinä näitä teet?
Tai kuka sinulle on antanut vallan näitä tehdä?'"
Jeesus kysyi heiltä, -
oliko Johanneksen kaste taivaasta vai ihmisistä peräisin.
Sitten hän kertoisi, millä vallalla hän itse toimii.
He pelkäsivät vastata hänelle. Jeesus sanoi heille: -
"Niinpä en minäkään sano teille, millä vallalla minä näitä teen."
Näette kuvassa viinirypäleitä. Ne edustavat Israelia, viinitarhaa.
Katsotaanpa Jesajan lukua 5:1-3.
Poikkeamme vähän aiheesta.
Puhutaan vähän Eedenin paratiisista.
1. Moos. 1:ssä kaikki luotiin Herran sanalla.
Loiko Jumala sanallaan myös Eedenin puutarhan?
Ei! Luepa Raamatun alusta.
Siinä sanotaan, että Herra istutti Eedenin puutarhan. (1. Moos. 2:8.)
Hän loi kaiken muun, mutta Eedenin puutarhan Hän istutti itse.
Sitten Hän toi Aadamin puutarhaan ja pyysi hoitamaan sitä.
Tämä on niin kiinnostavaa, että poikkesin vähän aiheestani.
Asia näkyy vain hepreasta, ei mistään muusta kielestä.
Kun hän loi ihmiset ja eläimet, sana "luoda" on sama sana, -
vaikkakin se kirjoitetaan eri tavalla.
Heprean kielessä on paljon sanoja, -
jotka on tahallaan kirjoitettu väärin, koska siihen on jokin syy.
Hepreassa käytetään pientä 'jod'- kirjainta, kun Hän loi eläimet.
Kun Hän loi ihmisen, sanassa oli kaksi "jod"-kirjainta.
Herra siis istutti Eedenin puutarhan -
sekä viiniköynnöksensä Israelin.
Jes. 5:1: "Minä laulan ystävästäni, -
laulan rakkaani laulun hänen viinitarhastaan.
Ystävälläni oli viinitarha lihavalla vuorenrinteellä.
Hän kuokki ja kivesi sen ja istutti siihen jaloja köynnöksiä, -
rakensi sen keskelle tornin ja hakkasi sinne myös kuurnan.
Ja hän odotti sen kasvavan rypäleitä, -
mutta se kasvoi villimarjoja."
Mark. 11:ssä kirjanoppineet kysyivät Jeesukselta: -
"Kuka luulet olevasi, kun teet tällaista?"
Jeesus vastaa kysymykseen vertauksella Markuksen luvusta 12.
Hän viittaa vertauksessaan Jesajan lukuun 5.
He tuntevat asiayhteyden.
Mark. 12: "Ja hän rupesi puhumaan heille vertauksilla: -
'Mies istutti viinitarhan ja teki aidan sen ympärille -
ja kaivoi viinikuurnan ja rakensi tornin; -
ja hän vuokrasi sen viinitarhureille -
ja matkusti muille maille.
Ja kun aika tuli, lähetti hän palvelijan viinitarhurien luo..."
Kenellä on suurempi valta, palvelijoilla vai omistajalla?
Hän sanoo heille olevansa Israelin viinitarhan omistaja -
ja että he ovat palvelijoita.
Silti he ihmettelivät, millä vallalla hän toimi.
Sen jälkeen hän puhuu toisista palvelijoista.
Viinitarhurit tappoivat heidät.
Sen jälkeen omistaja lähettää oman poikansa ja sanoo: -
"Kavahtavat kaiketi minun poikaani."
Mutta he tappoivat hänen rakkaan Poikansa.
Jeesus sanoo jakeessa 10: "Ettekö ole lukeneet -
tätä kirjoitusta: 'Se kivi, jonka rakentajat hylkäsivät, -
on tullut kulmakiveksi..."
Hän lainaa tässä Psalmia 118.
Kivi, jonka rakentajat hylkäsivät, on tullut kulmakiveksi.
Sana "kivi" on hepreassa mielenkiintoinen.
Se muodostuu kirjaimista "alef", "bet" ja "nun".
A,B,N.
On mielenkiintoista, että kaksi ensimmäistä kirjainta A ja B -
muodostavat sanan Abba, joka tarkoittaa isää hepreaksi.
Kirjaimet "bet" ja "nun" muodostavat sanan "ben", -
joka tarkoittaa poikaa.
Joten kivi, jonka rakentajat hylkäsivät on Isä ja Poika yhdessä.
Juutalaiset tunsivat tämän Psalmista 118 lainatun jakeen.
Mark. 12:11-12: "'Herralta tämä on tullut -
ja on ihmeellinen meidän silmissämme.'
Silloin he olisivat tahtoneet ottaa hänet kiinni, -
mutta pelkäsivät kansaa; sillä he ymmärsivät, -
että hän oli puhunut tämän vertauksen heistä."
Keitä olivat palvelijat, joita hän lähetti viinitarhalle?
Vastaus löytyy Jer. 25:4-5:stä: -
"Ja Herra on lähettänyt teidän tykönne -
kaikki palvelijansa, profeetat, -
varhaisesta alkaen, mutta te ette ole kuulleet, -
ette kallistaneet korvaanne kuullaksenne, kun he sanoivat: -
'Kääntykää itsekukin pahalta tieltänne ja pahoista teoistanne.'"
He tappoivat profeetat.
Nyt he tappavat Pojan, Jeshuan.
Markus viittaa Psalmiiin 118:21-23: -
"Minä kiitän sinua siitä, että vastasit minulle -
ja tulit minulle pelastajaksi (Jeshuaksi).
Se kivi, jonka rakentajat hylkäsivät, on tullut kulmakiveksi.
Sana "rakentajat" on mielenkiintoinen.
Se on hepreaksi "bonim".
Sanan "ben", "poika", monikko on "banim".
Siksi voidaan lukea näin: "Se kivi, jonka pojat hylkäsivät, -
on tullut kulmakiveksi."
Kuka oli kulmakivi, jonka rakentajat hylkäsivät?
Alunperin se tarkoitti kuningas Daavidia.
Hänen veljensä hylkäsivät hänet.
Kun Jeshua mainitsee jakeen, kuulijat ajattelevat Daavidia.
Samalla tavoin kuin veljet hylkäsivät kuningas Daavidin, -
Jeesuskin hylättiin, -
koska hän polveutui kuningas Daavidista.
Luukas 3:23:ssa sanotaan, -
että Jeesus oli noin 30-vuotias -
aloittaessaan toimintansa.
2. Sam. 5:4:ssä sanotaan, että Daavid oli 30-vuotias, -
kun hän tuli kuninkaaksi.
Otamme Psalmin 69:1.
Jäädään tutkimaan sitä Psalmia.
Se alkaa: "Veisuunjohtajalle; veisataan kuin: 'Liljat'; -
Daavidin virsi.
Tämä Psalmi on Daavidin kirjoittama.
Koko Psalmi puhuu Daavidin elämästä.
Kuunnellaanpa, mitä Daavid kertoo elämästään. Ps. 69:2: -
"Pelasta minut, Jumala, sillä vedet käyvät minun sieluuni asti."
Hänen sielunsa tila on sellainen, että hän kokee hukkuvansa.
Jeesus oli surujen mies ja sairauden tuttava.
Jae 4: "Minä olen väsynyt huutamisesta, -
minun kurkkuni kuivettuu, -
minun silmäni ovat rauenneet odottaessani Jumalaani."
Jae 5: "Enemmän kuin hiuksia päässäni on niitä, -
jotka minua syyttömästi vihaavat."
Luulen, että hänellä oli runsaasti hiuksia. Hän ei ollut kalju.
Hänellä oli monta vihollista.
"...paljon on niitä, jotka tahtovat tuhota minut, -
jotka syyttä ovat vihollisiani; -
mitä en ole ryöstänyt, se täytyy minun maksaa."
Huomasitko, mitä luimme?
Kuinka moni teistä on ollut väärin perustein syytetty?
Ja olet maksanut takaisin mitä et ole varastanut?
Tai sait maksaa toisen tekojen seuraukset?
Siitä hän puhuu: "Mitä en ole ryöstänyt, se täytyy minun maksaa."
Hän sanoo Ps 69:9:ssä: -
"Veljilleni minä olen tullut vieraaksi, -
olen tullut oudoksi äitini lapsille."
Hänen veljensä ovat kuin muukalaisia.
Toisin sanoen heillä on eri vanhemmat.
Ruudulla näet kaksi hepreankielistä sanaa.
Ensimmäinen sana on "muzar".
Se tarkoittaa muukalaista.
Sanan juuri on kirjoitettu ruudussa punaisella.
Se löytyy Strongin sanakirjasta numerolla 2114.
Se tarkoittaa aviorikoksen tekemistä -
tai toisesta paikasta tai ihmisestä peräisin olemista.
Eli Daavid sanoo, että heillä on eri isät.
Siksi hän on kuin muukalainen vanhempien veljiensä silmissä.
Muista, että hän on nuorin.
Ja kaikki hänen veljensä ovat kuin muukalaisia hänelle itselleen.
Veljet luulevat, että hän on alkuisin toisesta miehestä, -
että äiti oli uskoton.
Niin tässä sanotaan.
Mitä Jeshuasta sanotaan?
Häntäkinhän pidettiin aviottomana lapsena.
5. Moos. 23:2-4: -
"Kukaan kielletystä suhteesta syntynyt -
ei voi päästä Herran seurakuntaan." (RK -12.)
Kuvan alempi heprean sana tarkoittaa aviotonta lasta.
Sana on "mamzer". Sanoilla on sama juuri.
Daavidin veljet pitivät häntä aviottomana lapsena.
5. Moos. 23:2-3: -
"Älköön ammonilainen ja mooabilainen -
pääskö Herran seurakuntaan; -
älkööt heidän jälkeläisensä edes kymmenennessä polvessa -
koskaan pääskö Herran seurakuntaan."
Daavid oli kolmas polvi Ruutista laskettuna, joka oli mooabilainen.
Ruut oli Daavidin isänisän äiti.
Psalmissa 69:10:ssa sanotaan: -
"Sillä kiivaus sinun huoneesi puolesta on minut kuluttanut, -
ja niiden herjaukset, jotka sinua herjaavat, ovat sattuneet minuun."
Katsotaan yhteyttä Jeshuaan Joh. 2:16-18:ssa.
Siinä Jeesus ajaa kaikki myyjät temppelistä.
Hän sanoi kyyhkysten myyjille: "Viekää pois nämä täältä.
Älkää tehkö minun Isäni huonetta markkinahuoneeksi."
Silloin hänen opetuslapsensa muistivat, -
että samasta asiasta oli kirjoitettu Psalmissa 69.
Jae 18: "...juutalaiset vastasivat ja sanoivat hänelle: -
'Minkä merkin sinä näytät meille, koska näitä teet?'
Millä vallalla teet näin?
He jälleen kyseenalaistavat hänen auktoriteettinsa ja hän vastaa, -
että tämä on Hänen Isänsä huone.
Palaamme Psalmiin 69:12-13: -
"Minä pukeuduin säkkipukuun, -
mutta tulin sananparreksi heidän suussaan.
Porteissa-istujat minusta jaarittelevat, -
ja väkijuomain juojat minusta laulavat."
Ketkä istuvat porteissa?
Tuomarit ja johtajat.
Tuomarit ja johtajatkin puhuivat kuningas Daavidia vastaan.
Jopa juopuneet lauloivat hänestä pilkkalauluja.
Katso, miten Daavid reagoi. Ps. 69:16-18: -
"Älä anna vetten vuon minua upottaa, syvyyden minua niellä -
ja kuilun sulkea suutaan minun ylitseni.
Vastaa minulle, Herra, sillä sinun armosi on hyvä, -
käänny minun puoleeni suuressa laupeudessasi.
Älä peitä kasvojasi palvelijaltasi, sillä minä olen ahdistuksessa; -
joudu, vastaa minulle."
Ps. 69:21-22: -
"Häväistys on särkenyt minun sydämeni, -
minä olen käynyt heikoksi; -
minä odotin sääliä, mutta en saanut, -
ja lohduttajia, mutta en löytänyt.
Koiruohoa he antoivat minun syödäkseni -
ja juottivat minulle janooni hapanviiniä."
Muistathan, että kaikki hylkäsivät Jeshuan.
Hänelle annettiin etikkaa juotavaksi ristillä.
Näin monta yhtäläisyyttä on Daavidin ja Jeshuan välillä.
Jakeissa 30-31:ssä Daavid sanoo: -
"Mutta minä olen kurja ja vaivattu, suojatkoon minua sinun Jeshuasi, -
Jumala, niin minä veisuulla kiitän Jumalan nimeä -
ja ylistän häntä kiitosvirsillä."
Niin Daavid huusi apua. Katsotaan nyt hänen lapsuuttaan.
1. Sam. 16:1:ssä -
Jumala antaa Samuelille tehtävän voidella Daavid kuninkaaksi, -
koska Jumala hylkäsi Saulin.
"Ja Herra sanoi Samuelille: 'Kuinka kauan sinä suret Saulia?
Minähän olen hyljännyt hänet, niin ettei hän enää saa olla -
Israelin kuninkaana. Täytä sarvesi öljyllä ja mene; -
minä lähetän sinut beetlehemiläisen Iisain luo, -
sillä hänen pojistansa minä olen katsonut itselleni kuninkaan.'"
Muistatte varmaan kertomuksen.
"Niin toi Iisai seitsemän poikaansa Samuelin eteen.
Mutta Samuel sanoi Iisaille: 'Herra ei ole valinnut ketään näistä'."
Jakeessa 11 Samuel ei kysy Iisailta, -
onko tällä muita poikia.
Iisai olisi voinut vastata kieltävästi, koska hän ei uskonut, -
että Daavid on hänen poikansa.
Sen sijaan Iisai ilmaisee asian seuraavasti: -
"'Vielä on nuorin jäljellä, mutta hän on kaitsemassa lampaita'.
Niin Samuel sanoi Iisaille: 'Lähetä noutamaan hänet, -
sillä me emme istu ruualle, ennenkuin hän tulee tänne'.
Silloin Iisai noudatti Daavidin.
Ja Herra sanoi: 'Nouse ja voitele tämä, sillä hän se on'."
1. Sam. 17:26-27:ssä -
kerrotaan Daavidista ja Goljatista.
"Niin Daavid sanoi miehille, jotka seisoivat siinä hänen kanssaan: -
'Mitä saa se mies, joka surmaa tuon filistealaisen -
ja poistaa häväistyksen Israelista?
Sillä mikä tuo ympärileikkaamaton filistealainen on häpäisemään -
elävän Jumalan taistelurivejä?'
Väki sanoi hänelle saman, minkä ennenkin: -
sen ja sen saa se mies, joka surmaa hänet.
Hänen vanhin veljensä Eliab kuuli, kun he puhuivat.
...vihastui Eliab... ja sanoi: 'Miksi sinä olet tullut tänne, -
ja kenelle olet jättänyt sen pienen lammaslauman siellä erämaassa?
Minä tunnen sinun julkeutesi ja pahan sisusi; -
sinä olet tullut tänne katsomaan sotaa.'
Daavid vastasi: 'Mitä minä sitten olen tehnyt?
Saaneehan tuon verran kysyä.'
1. Sam. 17:34-36: -
"Mutta Daavid sanoi Saulille: -
'Palvelijasi on ollut kaitsemassa isänsä lampaita.
Jos leijona tai karhu tuli ja vei lampaan laumasta, -
niin minä hyökkäsin sen jälkeen, löin sen maahan -
ja tempasin saaliin sen suusta; ja jos se karkasi minua vastaan, -
niin minä tartuin sen partaan, löin sen maahan ja tapoin sen.
Kun palvelijasi on lyönyt maahan sekä leijonan että karhun, -
tuolle ympärileikkaamattomalle filistealaiselle käy niinkuin -
niille; sillä hän on häväissyt elävän Jumalan taistelurivejä."
Daavidin äidin nimi oli Nitzevet.
Kuvassa näemme sukupuun.
Booas ja Ruut saivat Oobedin.
Oobed sai Iisain.
Iisai meni Nitzevetin kanssa naimisiin, ja he saivat poikia.
Siinä ovat Daavidin sukujuuret.
Daavid on kolmannen polven mooabilainen.
Jaakobilla oli vaimoina Raakel ja Leea.
Perheessä oli ongelmia lasten saamisessa.
Silloin oli tärkeintä jälkeläisten saaminen.
Vaimot lähettivät palvelijattarensa Jaakobille saadakseen lapsia.
Muistatteko kertomuksen, kuinka Leea huijasi Jaakobia?
Moniko teistä on kuullut henkilöstä nimeltä Gustavus Adolphus?
Kysynpä erään asian. Onko hän todellakin elänyt?
Kuinka te tiedätte, kun sitä ei mainita Raamatussa?
Mistä silloin tiedät, että hän on ollut olemassa?
Eikö ole hölmö ajatus?
Kerron tarinan, jota ei ole Raamatussa, -
mutta se on juutalaisten historiassa.
Otan asian esille, koska on paljon asioita, jotka ovat totta, -
vaikka niitä ei ole mainittu Raamatussa.
Tämä on osa juutalaisten historiaa.
Se ei ole Hengen innoittamaa Jumalan Sanaa vaan historiaa.
USA:ssa eli ihminen nimeltä Paul Harvey.
Hänellä oli radio-ohjelma, ja lopuksi hän sanoi aina: -
"Nyt kerron loputkin tarinasta."
Nyt kerron loput kuningas Daavidin tarinasta.
Psalmissa 69 näemme, kuinka järkyttynyt hän oli.
Juutalaisten historiaan on kirjoitettu seuraavasti.
Psalmi 69 kuvaa köyhän, yksinäisen ja halveksitun yksilön elämää.
Hänellä ei ole ketään lohduttamassa.
Siinä puhuu piinattu sielu, -
joka on kokenut sanomatonta nöyryytystä ja häpeää.
Viholliset ovat piirittäneet hänet ilman syytä -
ja yrittävät kukistaa hänet. Hänen veljensäkin ovat vieraita hänelle.
Siinä puhuu kuningas Daavid, -
joka on Jumalan rakastama ja vanhurskas palvelija.
Kuningas Daavidilla oli hyvin haasteellinen elämä.
Tuolloin hän koki itsensä niin yksinäiseksi ja häväistyksi, -
ettei kokenut ansaitsevansa rakkautta eikä ystävyyttä.
Mikä sai aikaan sen, että Daavidin veljet hylkäsivät hänet?
Miksi porteilla istuvat tuomarit -
ja kadunkulmien juopuneet hylkäsivät hänet?
Mitä kuningas Daavid oli tehnyt, että sai joutui näin halveksituksi?
Hänellä ei ollut silloin ketään lohduttamassa.
Tämä Psalmi, jossa Daavid ilmaisee sielunsa syvimmän tuskan, -
viittaa 28 vuotta kestäneeseen ajanjaksoon.
Daavidista tuli kuningas 30-vuotiaana.
Hän oli 28-vuotias, kun hänet voideltiin.
Daavid syntyi Iisain perheeseen, ja Iisai oli huomattava johtaja.
Siitä huolimatta perhe halveksi Daavidia.
Daavid itse sanoi, että hän oli veljilleen vieras.
Hän ei saanut edes syödä muiden perheenjäsentensä kanssa.
Hänen piti istua eri pöydässä nurkassa.
Hänestä tehtiin lammaspaimen, -
koska he toivoivat, että jokin villieläin söisi hänet, -
kuten leijona ja karhu, joiden kimppuun hän kävi.
Tämän takia hänet lähetettiin vaarallisille alueille.
Vain yksi ihminen kärsi Daavidin epäinhimillisestä kohtelusta, -
hänen äitinsä, Nitzevet.
Hän tunsi nuorimman lapsensa intensiivisen tuskan itsessään.
Hän vuodatti kyyneliä odottaessaan oikeuden tapahtuvan.
Daavidin äidinhän luultiin tulleen raskaaksi toisesta miehestä.
Hyökkäyksien ja hylkäämisen aika kesti 28 vuotta, -
ennenkuin asiat korjaantuivat.
Miksi sisarukset niin herjasivat nuorta Daavidia?
Katsomme syytä, mikä johti tähän.
Iisai oli ollut naimisissa vaimonsa Nitzevetin kanssa monta vuotta.
He saivat monta ihanaa lasta.
Sitten Iisai alkoi epäillä omaa syntyperäänsä, -
koska hänen isoäitinsä Ruut oli mooabilainen.
Ruutin elinaikana monet kyseenalaistivat -
hänen avioliittonsa laillisuuden Booaksen kanssa.
Toora sanoo, ettei mooabilainen saa avioitua juutalaisen kanssa.
Muistatte jakeen, jonka luimme.
Juutalaisten historian mukaan -
Booas kuoli hääyönään.
Booas kuoli heti avioitumisensa jälkeen.
Ruut tuli kuitenkin raskaaksi ja synnytti Oobedin.
Jotkut sanoivat, että Jumala surmasi Booaksen, -
koska hän ei olisi saanut avioitua Ruutin kanssa.
Vanhempana Iisai alkoi epäillä.
Epäilykset kalvoivat hänen mieltään.
Jos Iisain oma syntyperä kyseenalaistettiin, -
hänen ei ehkä pitäisi jatkaa avioliittoa Nitzevetin kanssa.
Nitzevet oli juutalainen ja Iisai taas osin mooabilainen.
He eivät ehkä saisi olla aviossa.
Saatuaan useamman lapsen vaimonsa kanssa Iisai päätti, -
että ainut ratkaisu oli luopua aviosuhteesta vaimoon.
Kaikki lapset tiesivät asian.
Muutaman vuoden kuluttua Iisai halusikin lapsen, -
jonka syntyperää ei tarvitsisi kyseenalaistaa.
Jaakobilla oli ollut suhde ei- juutalaisen palvelijattaren kanssa.
Samoin Iisai päätti antaa vapauden vaimolleen tietyillä ehdoilla.
Jos Iisai todettaisiin laillisesti juutalaiseksi, -
Nitzevet saisi jäädä hänen toiseksi vaimokseen.
Jos Iisain asema juutalaisena oli laillinen -
asia olisi kunnossa.
Mutta jos Iisai todettaisiin ei-juutalaiseksi, -
hänen laillinen asemansa olisi mooabilainen käännynnäinen.
He eivät saa avioitua israelilaisten kanssa.
Siinä tapauksessa Nitzevet ei saisi vapauksia.
Kanaanilainen palvelijatar saa kuitenkin avioitua -
mooabilaisen käännynnäisen kanssa.
Palvelijatar tunsi emäntänsä tuskan.
Hän tunsi emäntänsä vuosien tuskan ja eron miehestään -
ja tiesi myös Nitzevetin kaipaavan lisää lapsia.
Palvelijattarella olikin ehdotus Nitzevetille.
Hän kertoi Nitzevetille, mitä Iisai suunnitteli.
Palvelijattarella oli vastasuunnitelma: -
"Tehdään, kuten Leea toimi esi-isäsi kanssa.
Vaihdamme osia niin, että hän luulee olevansa minun kanssani, -
mutta itse asiassa hän onkin sinun kanssasi."
Tiedättehän tarinan Juudasta ja Taamarista.
Iisai makaa vaimonsa kanssa, eikä ymmärrä asiaa lainkaan.
Näin Nitzevet tuli raskaaksi ja Daavid sai alkunsa.
Iisai ei tiennyt vaihdosta mitään.
Kolmen kuukauden kuluttua Nitzevetin raskaus tuli ilmi.
Iisain toiset pojat järkyttyivät ja halusivat tappaa Nitzevetin -
ja hänen aviottoman lapsensa.
Nitzevet ei halunnut nöyryyttää miestään kertomalla totuutta.
Hän päätti vaieta asiasta.
Muistattehan, kuinka Joosef ei halunnut nöyryyttää Mariaa?
Iisai päätti antaa lapsen elää, -
mutta häntä kohdeltaisiin alhaisena ja halveksittuna palvelijana.
Tällä tavoin kaikki ymmärtäisivät, että hänen asemansa -
ja verisiteensä ovat kyseenalaisia.
Hän ei voi myöskään avioitua israelilaisen kanssa.
Siksi Psalmissa 69 Daavid valittaa kokemaansa hylkäämistä ja pilkkaa.
Koko konferenssi ja muuta materiaalia: www.ElShaddai.se
Jo syntymästään asti Daavidia kohdeltiin kuin hylkiötä.
Kaupungilla ihmiset karttelivat häntä.
Jos jotakin varastettiin, sai hän syyt niskoilleen.
Hän joutui myös maksamaan, vaikka ei ollut syyllinen.
Nyt tulemme voitelemiseen kuninkaaksi.
Samuel tulee voitelemaan kuninkaan.
Hän saapuu Beetlehemiin. Vanhimmat tulevat häntä tervehtimään.
Vanhimmat pelkäsivät Samuelia hänen auktoriteettinsa vuoksi.
He pelkäsivät Samuelin kuulleen -
kaupungissaan tapahtuneesta vakavasta synnistä.
Ehkä hän tuli rankaisemaan Daavidin kaltoin kohtelusta.
Samuel sanoi tulleensa rauhan asialla.
Iisai sekä hänen poikansa oli kutsuttu juhlaan.
He pelkäsivät, että Samuel ilmoittaa julkisesti, -
että Daavid on syntyisin aviottomasta suhteesta.
Kun Samuel näki Iisain vanhimman pojan Eliabin, -
hän ajatteli: "Varmaan se on hän."
Jumala sanoi: "Ei."
Samuel kysyi Iisailta: "Siinäkö olivat kaikki nuorukaiset?"
Tässä on mielenkiintoinen kohta.
Menemme takaisin Raamattuun. 1. Sam. 16:11:ssa Iisai vastasi: -
"Vielä on nuorin jäljellä, mutta hän on kaitsemassa lampaita."
Toisin sanoen Iisain silmissä Daavid oli vähäpätöinen.
Mutta Samuel kutsututti Daavidin välittömästi.
Kertomuksen mukaan Daavid meni ensin kotiin ja peseytyi.
Sitten hän meni profeetan luo.
Nitzevet ihmetteli, miksi Daavid oli kotona siihen aikaan päivästä.
Daavid kertoo äidilleen syyn, ja Nitzevet menee hänen mukaansa.
Kun Samuel voiteli Daavidin, salin ulkopuolelta kuului itkua.
Daavidin äiti, Nitzevet, itki siellä.
Hän oli Daavidin ainoa tukija ja ainoa lohdutuksen lähde.
28 vuoden pituinen vaitiolo päättyi.
Nitzevet huudahtaa sitten muille pojilleen: -
"Kivi, jonka pojat hylkäsivät, on nyt tullut kulmakiveksi."
He vastasivat nöyrästi: "Tämä oli Jumalasta -
mutta se oli meiltä salattu."
Salissa olevat huusivat: - "Kauan eläköön kuningas!"
Daavid sai voimaa äidiltään Nitzevetiltä, -
eikä antanut lannistaa itseään, vaikka ympäristö hylkäsi hänet.
Hän oppi etsimään lohdutusta Luojaltaan.
Siinä oli aiheemme taustalla oleva kertomus.
Kiitos.
Suomennos: Anneli Olin